Diari Oficial de la Generalitat Valenciana


Sumari del DOGV 5255, del 10-05-2006 (2006/4216)

RESOLUCIÓ de 13 de març de 2006, de la Direcció General de Seguretat Industrial i Consum de la Conselleria d'Empresa, Universitat i Ciència, per la qual s'actualitza, es renova i s'amplia a l'àmbit reglamentari de les instal·lacions de protecció contra incendis l'autorització a l'empresa Marsan Ingenieros, Sociedad Limitada, per a actuar com a organisme de control.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5255

Data del DOGV
:   10-05-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/4216


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 13 de març de 2006, de la Direcció General de Seguretat Industrial i Consum de la Conselleria d'Empresa, Universitat i Ciència, per la qual s'actualitza, es renova i s'amplia a l'àmbit reglamentari de les instal·lacions de protecció contra incendis l'autorització a l'empresa Marsan Ingenieros, Sociedad Limitada, per a actuar com a organisme de control. [2006/F4216]  
Vista la sol·licitud presentada per José Luis Martínez Martínez, en nom i representació de Marsan Ingenieros, Sociedad Limitada, amb domicili social al carrer de Guglielmo Marconi, 15, Parc Tecnològic, 46609 Paterna (València), per a l'autorització d'actuació com a organisme de control d'acord amb la Revisió 7 de l'annex tècnic de l'acreditació número 45/EI079, en el qual s'han ampliat els documents normatius associats al camp d'actuació de les instal·lacions de protecció contra incendis, sense que hi haja modificacions quant a la resta de camps reglamentaris en els quals Marsan Ingenieros, Sociedad Limitada, està actualment acreditada com a entitat d'inspecció i autoritzada com a organisme de control.  
Vista l'acreditació número 45/EI079 de data 25 de febrer de 2005, atorgada per l'Entitat Nacional d'Acreditació a l'entitat tècnica Marsan Ingenieros, Sociedad Limitada, segons els criteris recollits en la norma UNE-EN ISO/IEC 17660, per a les activitats d'inspecció en l'àrea industrial definides en l'annex tècnic revisió 7 de data 2 de desembre de 2005.  
Vist que amb data 17 de gener de 2005 (Diari Oficial de la Generalitat Valenciana núm. 4.953, del dia 24 de febrer de 2005) esta direcció general actualitzà i renovà a l'entitat tècnica Marsan Ingenieros, Sociedad Limitada, l'autorització per a actuar com a organisme de control en els camps reglamentaris que s'hi especifiquen.  
Atés que l'empresa ha presentat la documentació exigida en el Reial Decret 2.200/1995, de 28 de desembre, pel qual s'aprova el Reglament de la Infraestructura per a la Qualitat i la Seguretat Industrial; en el Decret 54/2001, de 13 de març, del Govern Valencià, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana; i en l'Orde de 22 de juny de 2001, de la Conselleria d'Indústria i Comerç, per la qual es desplega el mencionat Decret 54/2001, i s'hi acredita que el peticionari complix les condicions exigibles en esta regulació per a la seua actuació en els àmbits reglamentaris per als quals se sol·licita autorització com a organisme de control.  
En virtut de les competències atribuïdes per l'ordenament jurídic, esta direcció general resol:  
Primer  
Actualitzar i renovar l'autorització atorgada a l'entitat tècnica Marsan Ingenieros, Sociedad Limitada, per a actuar com a organisme de control en la realització d'inspeccions en l'àrea industrial de productes, processos, servicis i instal·lacions, segons corresponga, d'aparells elevadors: ascensors i grues, emmagatzematge de productes químics, instal·lacions frigorífiques, instal·lacions interiors de subministrament d'aigua, instal·lacions tèrmiques en els edificis, instal·lacions petrolieres, reglamentació elèctrica: alta tensió i baixa tensió, seguretat de màquines, màquines com a equips de treball en ús, aparells a pressió, aparells de gas, gasos combustibles, gasos liquats del petroli i transports de mercaderies peribles, i s'hi amplia al camp de les instal·lacions de protecció contra incendis, tot limitant la present autorització a les actuacions reglamentàries definides en l'abast normatiu especificat en l'annex tècnic revisió 7 de data 2 de desembre de 2005 del document d'acreditació número 45/EI079, emés per l'Entitat Nacional d'Acreditació.  
Segon  
La present resolució mantindrà la seua vigència, mentre estiga en vigor l'acreditació número 45/EI079 amb entrada en vigor el 20 de febrer de 2001, d'acord amb el document emés per l'Entitat Nacional d'Acreditació de referència CEI/ 2549, de data 25 de febrer de 2005, i el seu annex tècnic Revisió 7 de data 2 de desembre de 2005, i podrà, a més a més, ser suspesa o revocada en els casos previstos en la legislació vigent.  
Tercer  
Marsan Ingenieros, Sociedad Limitada, queda autoritzada per a actuar en els àmbits reglamentaris i amb les limitacions indicades en els punts primer i segon en tot el territori nacional, i haurà, en qualsevol cas, d'ajustar les seues actuacions, per a actuar en qualsevol altra comunitat autònoma, a allò que s'especifica en la Llei d'Indústria 21/1992, de 16 de juliol, i en el Reial Decret 2.200/1995, de 23 de desembre. Addicionalment i per a l'actuació en els camps reglamentaris autoritzats dins de l'àmbit territorial de la Comunitat Valenciana, esta autorització queda supeditada al compliment dels requisits complementaris o de desenvolupament definits en el Decret 54/2001, de 13 de març, del Govern Valencià, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana, i l'Orde de 22 de juny de 2001, de la Conselleria d'Indústria i Comerç, per la qual es desplega el Decret 54/2001, o els que puguen ser establits per la Conselleria d'Indústria, Comerç i Turisme d'esta comunitat autònoma.  
Quart  
Marsan Ingenieros, Sociedad Limitada, haurà de comunicar a esta direcció general, l'endemà de tenir-ne coneixement, qualsevol variació de les condicions o els requisits acreditats que han servit de base per a dictar la present resolució.  
La present resolució no és definitiva en via administrativa i contra esta podrà interposar-se recurs d'alçada davant el secretari autonòmic d'Empresa de la Conselleria d'Empresa, Universitat i Ciència en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 13 de març de 2006.. El director general de Seguretat Industrial i Consum: Carlos Mazón Guixot.